เชียงราย พบติด โควิด เพิ่มอีก 2 รวม 8 ราย เป็นแม่-ลูก กลับจาก กทม.
เชียงราย พบผู้ป่วยติดเชื้อ โควิด-19 เพิ่มอีก 2 ราย เป็นหญิงวัย 37 และเด็กหญิงวัย 15 ทั้งคู่เป็น แม่-ลูก กัน เพิ่งเดินทางกลับจาก กทม. เผยยอดสะสมผู้ป่วยในจังหวัด 8 รายแล้ว เมื่อเวลา 16.00 น.วันที่ 29 มี.ค.63 ศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 (COVID-19) จ.เชียงราย แจ้งว่า จ.เชียงราย พบผู้ป่วยติดเชื้อโควิด-19 เป็นรายที่ 8 ซึ่งผู้ป่วยรายที่ 7 เป็นหญิง อายุ 37 ปี อาชีพแม่บ้าน (สามีป่วยติดเชื้อโควิด-19 เมื่อวันที่ 27 มี.ค.ที่ผ่านมา รักษาตัวอยู่ รพ.ศิริราช มีประวัติคลุกคลีกับผู้ป่วยรายที่ 3 อ.แม่จัน ระหว่างอยู่ กทม.ด้วยกัน) เดินทางจาก กทม.โดยรถยนต์ส่วนตัว เมื่อวันที่ 24 มี.ค.ที่ผ่านมา ได้กักตัวอยู่บ้านตลอดเวลาส่วนผู้ป่วยราย 8 เป็นหญิง อายุ 15 ปี (เป็นลูกสาวของผู้ป่วยรายที่ 7) อาการทั่วไปปกติ เดินทางกลับมาจาก กทม.พร้อมกับแม่ (ผู้ป่วยรายที่ 7) และน้าชาย ทีมสาธารณะสุขแม่จันได้ออกดำเนินการติดตามทั้ง 2 คน วันที่ 28 มี.ค.ได้เก็บตัวอย่างส่งตรวจทางห้องปฎิบัติการ วันที่ 29 มี.ค.เวลา 11.00 น.ได้รับผลตรวจยืนยันว่าทั้ง 2 คนติดเชื้อโควิด-19 ส่วนผู้สัมผัสร่วมบ้าน 5 คน มี ยาย พ่อ แม่ และน้องสะใภ้ ซึ่งทั้งหมดอยู่ในความดูแลและติดตามเฝ้าระวังสอบสวนโรค จากเจ้าหน้าที่สาธารณสุขในพื้นที่ไว้แล้วสำนักงานสาธารณะสุขเชียงราย รายงานสถานการณ์ผู้ติดเชื้อไวรัสโควิด-19 วันที่ 29 มี.ค.63 ได้ส่งตรวจเชื้อ 120 ราย ผู้ป่วยยืนยัน 8 ราย อาการปกติ 5 ราย อาการทางเดินหายใจ 3 ราย ไม่พบเชื้อ 112 ราย กลับบ้าน 90 ราย พักรักษาตัวอยู่โรงพยาบาล 11 ราย สังเกตอาการที่บ้าน (home isolation) 19 ราย การเฝ้าระวังผู้เดินทางจากเขตติดโรคอันตราย พื้นที่ที่มีการระบาดต่อเนื่อง และแรงงานไทยที่เดินทางมาจากเกาหลีใต้ Home Quarantine รวมทั้งหมด 716 คน แรงงานเกาหลีใต้ 49 คน กลุ่มเดินทางอื่นๆ 361 คน ติดตามครบ 14 วัน จำนวน 306 คน
เชียงราย พบผู้ป่วยติดเชื้อ โควิด-19 เพิ่มอีก 2 ราย เป็นหญิงวัย 37 และเด็กหญิงวัย 15 ทั้งคู่เป็น แม่-ลูก กัน เผยยอดสะสมผู้ป่วยในจังหวัด 8 รายแล้ว 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ผู้ป่วยโควิด,เชียงราย,ข่าวทั่วไป